दुष्कर्म के आरोपी की गिरफ्तारी के लिए ज्ञापन, आंदोलन की चेतावनी
दौसा| अखिल भारतीय बैरवा महासभा महवा शाखा जिला कार्यकारिणी के पदाधिकारियों ने सोमवार को एसपी को मुख्यमंत्री के नाम ज्ञापन सौंपकर ग्राम किशोरपुर में नाबालिग के साथ दुष्कर्म करने के आरोपी को गिरफ्तार करने की मांग की है। पदाधिकारियों ने बताया कि 20 फरवरी को नाबालिग के साथ दुष्कर्म के मामले में आरोपी के खिलाफ मंडावर थाने में रिपोर्ट दर्ज कराई थी, लेकिन पुलिस ने आरोपी को गिरफ्तार नहीं किया। आरोपी द्वारा पीडि़ता के परिवार को धमकी दी जा रही है। 8 मार्च तक आरोपी को गिरफ्तार नहीं किया तो महासभा द्वारा धरना प्रदर्शन किया जाएगा। ज्ञापन के दौरान बैरवा महासभा महवा के अध्यक्ष रामचंद्र बैरवा, बी. एल. बैरवा, रामेश्वर बंशीवाल, कैलाश बैरवा, मोहनलाल बैरवा, ओमप्रकाश, रोशन भंडारी, रवि सिकराय, दिलीप बैरवा, डॉ. प्रेम मेहरा, मदन बैरवा उपस्थित थे।
hin_Deva hin_Deva